Θεσπίζει ένα πλαίσιο για συγκεντρωτικές στατιστικές της Ευρωπαϊκής Ένωσης (ΕΕ), σχετικά με τις εισροές και εκροές των γεωργικών δραστηριοτήτων, καθώς και σχετικά με την ενδιάμεση χρήση των εν λόγω εκροών στη γεωργία, και τη συλλογή και επεξεργασία τους. Οι στατιστικές αφορούν στατιστικές μονάδες όπως: γεωργικές εκμεταλλεύσεις*· γεωργικές δημοτικές γαίες*· επιχειρήσεις που παρέχουν, αγοράζουν, συλλέγουν ή μεταποιούν αγαθά και υπηρεσίες από γεωργικές δραστηριότητες, ιδίως εκκολαπτήρια, γαλακτοκομικές επιχειρήσεις και σφαγεία· συναλλαγές και ροές συντελεστών παραγωγής, αγαθών και υπηρεσιών προς και από γεωργικές δραστηριότητες. Οι στατιστικές καλύπτουν: ζωική παραγωγή: ζωικό κεφάλαιο και κρέας· αβγά και νεοσσοί· γάλα και γαλακτοκομικά προϊόντα· φυτική παραγωγή: έκταση και παραγωγή καλλιεργειών· ισοζύγια καλλιεργειών· βοσκότοποι· γεωργικές τιμές: δείκτες γεωργικών τιμών· απόλυτες τιμές εισροών· τιμές και μισθώματα των γεωργικών γαιών· θρεπτικές ουσίες: γεωργικά λιπάσματα· ακαθάριστο ισοζύγιο θρεπτικών ουσιών· φυτοπροστατευτικά προϊόντα. Οι στατιστικές πρέπει να εκπροσωπούν: το 95 % της ζωικής παραγωγής και της γεωργικής έκτασης που χρησιμοποιούνται για καλλιέργειες ή όπου χρησιμοποιούνται ενδεχομένως θρεπτικές ουσίες στα λιπάσματα κάθε κράτους μέλους της ΕΕ· και αρχικά το 75 %, αργότερα το 85 % και ενδεχομένως το 95 % της χρήσης φυτοπροστατευτικών προϊόντων στη γεωργική δραστηριότητα. Τα κράτη μέλη: μπορούν να χρησιμοποιούν τα παρακάτω για την παροχή των απαραίτητων πληροφοριών: στατιστικές έρευνες ή άλλες μεθόδους συλλογής στατιστικών στοιχείων, τα διοικητικά στοιχεία που προσδιορίζονται σε κάποιες νομοθετικές διατάξεις της ΕΕ, άλλες πηγές όπως εθνικά διοικητικά στοιχεία, ψηφιακά εργαλεία ή τηλεαισθητήρες· πρέπει να διασφαλίζουν την ποιότητα των δεδομένων που διαβιβάζουν· υποβάλλουν εκθέσεις ποιότητας στη Eurostat κάθε 3 έτη, ξεκινώντας από τις 30 Ιουνίου 2028, για τις μεθόδους επεξεργασίας που χρησιμοποιούνται για την παροχή των δεδομένων τους. Η Eurostat: αξιολογεί την ποιότητα των δεδομένων που της διαβιβάζονται με διαφανή και επαληθεύσιμο τρόπο· όταν εντοπίζονται νέες απαιτήσεις για στοιχεία ή η ανάγκη σημαντικής βελτίωσης, μπορεί να δρομολογήσει μελέτες εφικτότητας προκειμένου να αξιολογήσει: τη διαθεσιμότητα και την ποιότητα νέων πηγών δεδομένων, την ανάπτυξη και την εφαρμογή νέων στατιστικών τεχνικών, τις δημοσιονομικές επιπτώσεις και την επιβάρυνση για τους παρόχους δεδομένων· διαδίδει επιγραμμικά και δωρεάν τα στοιχεία που της διαβιβάζονται. δύναται να εκδίδει κατ’ εξουσιοδότηση πράξεις για την τροποποίηση των λεπτομερών θεμάτων των τομέων που καλύπτονται ή για να αντιμετωπίσει ανάγκες ad hoc στοιχείων· εκδίδει εκτελεστικές πράξεις για να προσδιορίζει τα σύνολα στοιχείων που πρέπει να διαβιβάζονται, συμπεριλαμβανομένων καταλόγων και περιγραφών των μεταβλητών και άλλων απαιτήσεων ακρίβειας· διασφαλίζει ότι το παράγωγο δίκαιο δεν συνεπάγεται σημαντική πρόσθετη επιβάρυνση ή κόστος για τα κράτη μέλη· λαμβάνει κατάλληλα μέτρα για να διασφαλίσει την προστασία της χρηματοδότησης της ΕΕ κατά της απάτης, της διαφθοράς και κάθε άλλης παράνομης δραστηριότητας· υποβάλλει εκθέσεις μέχρι τις 31 Δεκεμβρίου 2029, και κάθε 5 έτη εφεξής, στο Ευρωπαϊκό Κοινοβούλιο και το Συμβούλιο της Ευρωπαϊκής Ένωσης σχετικά με την εφαρμογή του κανονισμού. Το παράρτημα καθορίζει τις συχνότητες διαβίβασης, περιόδους αναφοράς, και τις ενδεχόμενες διαστάσεις σε περιφερειακό επίπεδο και σε επίπεδο βιολογικής γεωργίας, για όλα τα λεπτομερή θέματα των δεδομένων που πρέπει να διαβιβάσουν τα κράτη μέλη. Η ΕΕ καλύπτει μέχρι και το 95 % των δαπανών για την εκπλήρωση ορισμένων εκ των απαιτήσεων του κανονισμού με επιχορηγήσεις από το πρόγραμμα για την ενιαία αγορά. Εφαρμόζονται μεταβατικοί κανόνες για φυτοπροστατευτικά προϊόντα από το 2025 μέχρι το 2027 προκειμένου να αυξηθεί σταδιακά η κάλυψη. Ο κανονισμός: